Решение на Общия съд от 5 юли 2023 г. — Wajos/EUIPO (Форма на бутилка)
(Дело T-10/22)1
(Марка на Европейския съюз — Заявка за триизмерна марка на Европейския съюз — Форма на бутилка — Абсолютно основание за отказ — Знак, който се състои изключително от формата на стоката, необходима за постигането на технически резултат — Член 7, параграф 1, буква д), подточка ii) от Регламент (ЕО) 207/2009 [понастоящем член 7, параграф 1, буква д), подточка ii) от Регламент (ЕС) 2017/1001] — Решение, взето след отмяната от Общия съд на предходно решение — Сила на пресъдено нещо)
Език на производството: немски
Страни
Жалбоподател: Wajos GmbH (Дор, Германия) (представители: N. Böhmer, J. Schneiders и N. Gottschalk, адвокати)
Ответник: Служба на Европейския съюз за интелектуална собственост (представители: E. Nicolás Gómez и D. Hanf)
Предмет
С жалбата си на основание член 263 ДФЕС жалбоподателят иска отмяната на решението на втори апелативен състав на Службата на Европейския съюз за интелектуална собственост (EUIPO) от 21 октомври 2021 г. (преписка R 2958/2019-2)
Диспозитив
Отхвърля жалбата.
Осъжда Wajos GmbH да заплати съдебните разноски.
____________
1     ОВ C 84, 21.2.2022 г.